βασιλευς σελευκος μιλησιων τηι βουληι και τωι δημωι χαιρειν τωμ προγονων ημων και του πατρος πολλας και μεγαλας ευεργεσιας κατατεθειμενων εις την υμετεραμ πολιν δια τε τους εγδεδομενους χρησμους εκ του παρ υμιν ιερου του διδυμεως απολλωνος και δια την προς αυτον τον θεον συγγενειαν ετι δε και δια την του δημου ευχαριστιαν ορωντες και αυτοι εκ τε των αλλων τωμ πεπολιτευμενων υμιν δια παντος του χρονου προς τα ημετερα πραγματα παραθεντων ημιν τωμ πατρικων φιλων και εκ του απολογισμου [ο]υ εποιησαντο γλαυκιππος και διομανδρος οι παρ υμων [κ]εκομικοτες τον ιερον στεφανον τον εκ του αδυτου ωι εστεφανωκει ημας ο δημος ειλικρινη και βεβαιαμ ποιουμενους υμας προς τους φιλους αποδειξιγ και μεμνημενους ων αν ευ παθητε απεδεξαμεθα την αιρεσιν του πληθους και προθυμουμενοι και εν τοις μεγιστοις ηγουμεν[οι τημ πολιν υμων] εις επιφανεστεραν διαθεσιν αγαγειν κ[αι τα υπαρχοντα υμιν] φιλανθρωπα επιδ[οσιν λαβοντα ην προαιρεισθε επαυξαι].
Günther, Orakel 66-95